Rīgā, 2022.gada 3.aprīlī

Liepājas Futbola skolas vecākiem

Cienījamie vecāki!

Paldies jums par sniegto atbalstu izglītības iestādes, izglītības programmu akreditācijā un izglītības iestādes vadītājas profesionālās darbības novērtēšanas procesā! Esam pateicīgi tiem vecākiem, kuri piedalījās intervijās ar akreditācijas ekspertu komisiju, kā arī visiem vecākiem, kuri atbalsta skolas ikdienas darbu. Šobrīd, kad akreditācija ir noslēgusies, vēlamies jūs īsi informēt par tās rezultātiem.

Apkopojot visu iegūto informāciju, akreditācijas ekspertu komisija savā ziņojumā ir paudusi šādus secinājumus:

Valmieras tehnikuma un tās īstenotās izglītības programmas *Futbols (20V813001)*, *Futbols (30V813001)* ir akreditējamas uz 6 gadiem, apliecinot, ka šo programmu īstenošana atbilst optimālam kvalitātes līmenim. Savukārt izglītības iestādes vadītāja darbs tiek vērtēts pamatā ar kvalitātes līmeni “Labi”, tādējādi atzīstot, ka izglītības iestādes vadītājs ir kompetents un zinošs, prot deleģēt uzdevumus padotajiem, kas nodrošina ātru un operatīvu jautājumu atrisināšanu. Pieņem lēmumus, un nodrošina uzraudzību par pieņemto lēmumu izpildi.

Liepājas Futbola skolas stiprās puses ir, ka talantīgākiem izglītības iestādes izglītojamiem ir iespēja noslēgt līgumus un savas prasmes turpināt pilnveidot futbola klubā “FK Liepāja”.

Akreditācijas ekspertu komisija, veicot savu darbu, izmantoja šādas metodes:

1. Attālinātas intervijas ar izglītības iestādes vadītāju, vadītāja vietniekiem, pedagogiem, konventa pārstāvjiem, vecāku pārstāvjiem, atbalsta personālu un izglītojamajiem.
2. 4 mācību treniņu vērošana attālināti;
3. Izglītības iestādes (virtuāla) apskate kopā ar iestādes vadītāju.
4. Dokumentu un informācijas analīze (izglītības iestādes pašnovērtējuma ziņojums, izglītības iestādes attīstības plānošanas dokuments, vērtēšanas kārtība, e-klase, audzināšanas darba prioritātes pieciem gadiem).
5. Attālināto mācību izpēte.
6. Situāciju analīze (attālināti) par pedagoģijas, skolvadības un izglītības iestādes aktuālās darbības jautājumiem.
7. Tīmekļvietnes <https://liepajasfutbolaskola.lv/> informācijas izpēte.

Kā svarīgākos turpmākajos gados skolai veicamos darbus akreditācijas ekspertu komisija ir noteikusi sekojošo, ka nepieciešams turpināt mērķtiecīgi veidot vienotu un stabilu atbalsta sistēmu vecāku iniciatīvām, veidojot vecākiem vienotu izpratni par organizācijas darbības kultūru, vīziju, misiju, darbības prioritātēm, kas nosaka veicamos uzdevumus gan īstermiņā, gan ilgtermiņā un dot iespēju iesaistīties visiem vecākiem savu kompetenču robežās.

Novēlu jums sekmīgu turpmāko sadarbību ar izglītības iestādes vadību un pedagogiem!

Akreditācijas ekspertu komisijas vadītāja Guna Smiltniece